Előnyszámítás fórum 2023

Hajózástechnikai albizottság

Nagyhajós Bizottság



Versenyzői feltevések és vitafórum a 2022-es és előirányzott 2023-as DYS Osztályszabályzattal, Értékelési csoportokkal és DYS számítással kapcsolatban

Észrevételek:

Rövidre fogva azt látom, hogy bár az előnyszám nyilván figyelembe veszi a hajók tömegét és a vitorlázatát mégis az eltérő szélerősség jelentős hatással van az eredményekre.

Egy 5+ tonnás tengerre is alkalmas hajó nem nagyon fog megmozdulni 4-5 csomós szélben, míg egy könnyű, agilis hajó elveszti szinte minden előnyét már egy 12-15 csomós félszeles rohanásban is.

Ebből fakadóan úgy látom, hogy ezzel a kérdéssel érdemes lenne foglalkozni az előnyszámítási rendszer keretein belül.

Ennek persze vannak technikai feltételei rendezői oldalról, de ez talán nem jelent komoly kihívást.

Egyelőre ötletelés szintjén én maximum 3 kategóriában gondolkodom, ami alapvetően azt a jelenséget kompenzálná, hogy kis szélben a nagytömegű hajók hátrányban vannak, nagy szélben pedig a kis tömegű hajók elvesztik az előnyüket.

Nem szakértői vélemény, de tapasztalat szerint valahogy így adódnak a kategóriák (TWS) szerintem:

|  |  |
| --- | --- |
| 0,00 – 7,00 kts |  |
| 7,01 – 14,00 kts |  |
| 14,01 – kts |  |

DYS – 2023

A fájlt vizsgálva ezek merültek fel bennem:

1) Nem lenne hasznosabb, ha az egyes viharban aktív típusokban szereplő hajók 2 kategóriára lennének osztva az aktív versenyző és inaktív versenyző hajókra az alapján, hogy adott szezonban indultak-e legalább 1 a mintában szereplő versenyen vagy nem. Csak azok lennének figyelembe véve a hajók számának számításánál az viharban aktív hajók száma helyett, akik legalább 1 versenyen elindultak. Ezzel ki lehetne küszöbölni annak a torzító (csillapító) hatását, ha egy típusban több olyan hajó is van, ami nem indul egyáltalán versenyeken és reálisabb lenne a típus futásteljesítménye.

2) A GF oszlopban szereplő "Tizedes Jegy DYS-hez" korrekciót nem értem. Ha jól értelmeztem a képleteket ahol az éves átlagos eltérés -0,49 és +0,49 között van ott nincs korrekció, ha -0,5 és -2,49 vagy +0,5 és +2,49 között van akkor -1 vagy 1 a korrekció, -2,49 és -6,5 vagy  2,49 és 6,5 között -2 vagy 2 és -6,5 alatt vagy 6,5 fölött -3 illetve +3 a korrekció. Végül ezekhez hozzáadásra kerül a kerekítési különbözet. Így viszont az a furcsa helyzet állhat elő, hogy valakinek az éves korrekciója kerekítés előtt magasabb, de végül a végső korrekciója alacsonyabb lesz. Csináltam pár példát, ahol az egyszerűség kedvéért 100 nak vettem a kiinduló állapotot, az eredményekből látszik, hogy a tizedes eléggé eltorzítja a végeredményt. Pl: 2,4 növekedés 2,4 növekedést okoz az új YS-ban míg 4,5 növekedés csak 1,5 növekedést okoz. Szerintem, ha ez a metódus van akkor el kellene engedni a tizedeseket, vagy ezt a csillapítást kellene lineárissá tenni a lépcsőzetes helyett.



1) A számoláshoz az adott szezonban legalább egy versenyen befutott hajókat javasolnám a viharban aktív hajók helyett (a max 13 ugyanúgy marad), mert jelenleg azok a hajók is csillapítják az eredményt amelyek nem is versenyeznek, csak regisztrálva vannak a viharba. Az én számításom szerint az 1578 hajóból 647 indult versenyen, így jelentős azok száma, akik nem indultak egyszer sem, és ha figyelembe vannak véve azzal csillapítják az adott típus eredményét attól függően, milyen a versenyző és a nem versenyző hajók aránya a típuson belül. Ha csak azok a hajók vannak figyelembe véve, akik legalább egy versenyen futottak a mintából, akkor ezzel pontosodik a számítás csökken az adatok torzulása. (A te számolásod a 375 azt adja meg, hogy hány típus nem indult egyetlen versenyen sem)

2) A PM-et 1-nek venném mindenhol és csak az összesített eredményt tompítását javaslom a végén, nem a versenyenkénti eredményeket, mivel a végén úgyis van az max 3-as szabály.

3) A HTAB minta szerintem is hasznos, mivel kiszűri a szélsőségeket, viszont mivel most az átlag a teljes mintára van meghatározva és utána vannak belőle kiszedve a HTAB minta szerinti adatok ez a rendszer gyorsulását okozza, mivel az átlag magasabb, mint a HTAB minta átlaga. A HTAB minták átlaga 0,63-mal kisebb mint a sima átlag. Ez akkor jelenthet problémát, ha a nem futott hajók pontja változatlan marad, illetve, ha külföldről jön egy hajó az ottani számával a rendszerbe. Ez eliminálható lenne a rendszerből azzal, ha amikor megvannak a HTAB mintában szereplő hajók csak az ő futás teljesítményük alapján lenne meghatározva az adott verseny átlagos ideje és ebből számolni tovább. (ezt nem modelleztem)

4) Amikor a futott versenyek pontjainak az átlagolása történik a sima átlag helyett a súlyozott átlagot javasolnám a versenyen az adott típusból befutott hajók száma alapján, így az egyes típusoknál azok a versenyek kerülnének nagyobb súllyal figyelembevételre ahol a nagyobb minta következtében vélhetően reálisabb az eredmény.

5) A végső kerekítésre, ahol a maximum 3 YS módosítás lehet az a javaslatom, hogy ha a kalkulált módosulás -1 és +1 között annyival változzon amennyi a kalkulált, ha -9 és -1 valamit +1 és +9 közötti akkor a kalkulált négyzetgyökével, ami biztosítja, hogy a kalkulált eltérés növekedésével csökkenő mértékben nőjön a végső YS szám, de a nagyobb eltérés nagyobb módosulást eredményez. -9 alatt -3 +9 fölött +3

6) Azoknál a típusoknál, ahol az összes befutott hajó száma kevesebb, mint 5 a kis minta miatt az alábbi csillapítást végezném a megkapott -3 és +3 közötti eredménnyel: Ha 4 akkor 80%-át, ha 3 akkor 60%-át, ha 2 akkor 40%-át ha 1 akkor 20%-át venném figyelembe a kapott eltérésnek és annyival korrigálnám az előző évi YS számot.

7) -1 pont azoknak a típusoknak, akik nem indultak egy versenyen sem a mintából, vagy +1 a kiszámított eredményhez mindenkinek, aki indult, és így mivel kevésbé csökkennek a számok kevésbé elégedetlenkednek a hajótulajdonosok és a végeredménye ugyan az a rendszert tekintve, sőt kompenzálja a HTAB minta miatti csökkenését a rendszernek. (Én a -1et tettem a kalkulációba)

A 2022. évi legfontosabb verseny eredményeket vizsgálva megállapítható, hogy a Yardstick III/2 osztály versenyeinek keretében uralják a dobogót, illetve az 1-6. helyeket a 30 láb feletti hajók.

Hiába van Yardstick szám különbség a hajók között, a 24-26 láb körüli hajók nem tudják kompenzálni a vízvonal hosszából és a vitorla méretből adódó különbséget.

Sok 24-26 láb körüli hajóval rendelkező hajóstársnak elmegy a versenyzéstől a kedve, ha azt tapasztalja, hogy soha nem lesz esélye dobogóra állni.

Javaslom, hogy a 30 láb feletti hajók kerüljenek át a Yardstick III/1 osztályba.

Mihálkovics Kupa Yarstick III.

1. ***Onix 105,74 Bavaria 32 32 láb***
2. Windy 116,02 Benetau First 24 24 láb
3. AQUAMARIN 106,02 H-Boat 27,2 láb
4. CATULLUS MAXIMUS 114,1 Maxi 77 25,26 láb
5. ***SENORITA 105,21 Senorita Helsman 32 láb***
6. CORTINA 109,11 Balaton 295 29,5 láb

Tramontana Yardstick III/2

1. ***EQUVITUS 110,92 Bavaria 32 32 láb***
2. ***MARCSA 113,01 Bavaria 31 C 31 láb***
3. FISHBONE 115,04 Rebell Seaskip 25 láb
4. CATULLUS MAXIMUS 114,1 Maxi 77 25,26 láb
5. LUPO 112,91 Jeanneau SF 26 26 láb
6. SAGA 112,91 Avance 24 24 láb

Fehér Szalag Yardstick III/2

1. ***VIDRA 111,33 Moody Eclipse 33 láb***
2. ***NARVAL 110 Sudár IV. 33 láb***
3. ***MARCSA 113,01 Bavaria 31 C 31 láb***
4. LUPO 112,91 Jeanneau SF 26 26 láb
5. DELEJ 116,98 Birdia 24 24 láb
6. ABSOLUT 119,23 Sunwind 26 26 láb

Kékszalag Yardstick III/2

1. ONA (lengyel)
2. DELEJ 116,98 Birdia 24 24 láb
3. NO NAME LEFT 116,32
4. ***VIDRA 111,33 Moody Eclipse 33 láb***
5. ***HEPP 111 Balaton 31 31 láb***
6. ***EQUVITUS 110,92 Bavaria 32 32 láb***

Félsziget kerülő Yardstick III/2

1. ***VIDRA 111,33 Moody Eclipse 33 láb***
2. ***EQUVITUS 110,92 Bavaria 32 32 láb***
3. LUPO 112,91 Jeanneau SF 26 26 láb
4. CATULLUS MAXIMUS 114,1 Maxi 77 25,26 láb
5. ***MARCSA 113,01 Bavaria 31 C 31 láb***
6. ABSOLUT 119,23 Sunwind 26 26 láb

|  |  |  |  |  |  |
| --- | --- | --- | --- | --- | --- |
|   | F SZ | FSZK | KSZ | PÜ | SZÜ |
| Yardstick I/1 | **19** | 13 | **18** | 16 | **9** |
| Yardstick I/2 | **31** | 14 | **51** | 17 | **28** |
| Yardstick II/1 | 16 | 17 | 28 | 17 | 14 |
| Yardstick II/2 | 46 | 11 | 13 |
| Yardstick III/1 | 19 | 12 | 46 | 9 | 11 |
| Yardstick III/2 | 15 | 13 | 42 | 12 | 15 |
| YS OPEN | 10 | 7 | 14 | 8 | 5 |

Nagy túraversenyek 2022

További észrevételek: